74 Az Európai Unió Hivatalos Lapja 07/1. kötet 31977D0587 1977.9.17. AZ EURÓPAI KÖZÖSSÉGEK HIVATALOS LAPJA L 239/23 A TANÁCS HATÁROZATA (1977. szeptember 13.) a tagállamok és harmadik országok között a hajózással kapcsolatos ügyekben fennálló kapcsolatokra és az ilyen ügyekkel kapcsolatban a nemzetközi szervezetek keretében való fellépésekre vonatkozó konzultációs eljárás létrehozásáról (77/587/EGK) AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerző- désre és különösen annak 84. cikke (2) bekezdésére, mivel — figyelembe véve a világ hajózását érintő fejleményeket és azoknak a tagállamokra gyakorolt hatását — a tagállamok és harmadik országok között a hajózással kapcsolatos ügyekben fennálló kapcsolatok tekintetében és az ilyen ügyekkel kapcso- latban a nemzetközi szervezetek keretében való fellépés tekin- tetében kívánatos a közös érdekű problémák kellő időben való meghatározása; mivel meg kell könnyíteni az információcserét és a konzultá- ciót ezekben az ügyekben, és — adott esetben — elő kell segíteni a nemzetközi szervezetekben a tagállamok által tett lépések összehangolását; mivel szükséges, hogy minden egyes tagállam a többi tagállam és a Közösség rendelkezésére bocsássa a hajózással kapcsolatos ügyekben harmadik országokkal fennálló kapcsolatainak tapasztalatait; mivel e területre vonatkozóan rendszeres az információcsere egyes nemzetközi szervezetekben; mivel közösségi szinten ezeknek az eljárásoknak a tagállamok és a Bizottság közötti információcserével való kiegészítése szükséges, ELFOGADTA EZT A HATÁROZATOT: 1. cikk A tagállamok és a Bizottság az e határozatban megállapított feltételek szerint konzultálnak egymással: a) a hajózás területét érintően nemzetközi szervezetek kereté- ben tárgyalt kérdésekről, és b) a hajózással kapcsolatos ügyekben a tagállamok és a har- madik országok között fennálló kapcsolatokban bekövet- kező fejlemények különböző szempontjairól és az e terüle- ten megkötött kétoldalú vagy többoldalú megállapodások működéséről. A konzultációkat a tagállam vagy a Bizottság kérésére tarják meg a kéréstől számított egy hónapon belül vagy sürgős eset- ben a lehető legkorábban. 2. cikk (1) — Az 1. cikk a) pontjában előírt konzultáció fő célja, hogy: a) közösen meghatározzák a közös érdekű problémákat fel- vető kérdéseket; b) az iilyen problémák természetétől függően: — - közösen megvizsgálják, hogy össze kell-e hangolni a tagállamok lépéseit az érintett nemzetközi szervezete- ken belül, — — közösen megfontolnak minden egyéb, megfelelő meg- közelítést. (2) —A tagállamok és a Bizottság a lehető leghamarabb kicse- rélnek minden olyan információt, amely hasznos az (1) bekez- désben leírt célok szempontjából. 3. cikk (1) — Az 1. cikk b) pontjában említett konzultációk céljából minden egyes tagállam tájékoztatja a többi tagállamot és a Bizottságot a hajózással kapcsolatos ügyekben harmadik országokkal fennálló kapcsolataiban bekövetkező fejlemények különböző szempontjairól és az e területen megkötött kétol- dalú vagy többoldalú megállapodások működéséről, amennyi- ben valószínűnek tartja, hogy az hozzájárul a közös érdekű problémák meghatározásához. (2) — Az (1) bekezdésben említett konzultációk célja a benyúj- tott információk jelentőségének vizsgálata, és a megfelelő meg- közelítés megfontolása. (3) — A Bizottság ellátja a tagállamokat minden olyan informá- cióval, amellyel az (1) bekezdésben említett ügyekre vonatko- zóan rendelkezik. 4. cikk (1) — Az e határozatban előírt információcsere a Tanács Főtit- kárságán keresztül zajlik. (2) — Az e határozatban előírt konzultációk a Tanács kereté- ben zajlanak.